නමුත් මේ දෙදෙනාගේ කතාව තවත් ශෝකාන්තයකට පෙරැළෙන්නට විය. දෙදෙනා අතර අඩ දඹරවල අඩුවක් නොවන්නට ඇත. ආතර් මුදලිවරයා මන්දිරයෙන් බැහැර වී වැඩි කාලයක් ගත කරද්දී ක්ලැරිස් ලමාතැනී සිරියහන් ගබඩාවේ තනිවන්නට ඇත. මේ අතර මුදලිවරයාගේ පරිහරණයට ගෙන ආ මෝටර් රථයකට රියදුරකු ද බඳවාගත් අතර පසු කළෙක ඔහු සහ ළමා තැනී අතර ඇසුරක් හටගෙන තිබූ බව කළුතර අවට පදිංචි පැරැන්නන්ගේ මතයයි. නමුත් ඒ ගැන කිසිදු තහවුරුවක් නැත. මේ සියලු‍ හැල හැප්පීම් මධ්‍යයේ ආතර් මුදලි දැඩි තීරණයක් ගෙන තිබේ. 1941 ජූලි 04 වැනි දා ම ඔහු නොතාරිස් එස්.ජේ.එස්. කදිරගාමර් ඉදිරියේ සිය අවසන් කැමති පත්‍රය ලීවේය. ඒ ගැන ඔහුගේ බිරිඳ දැන සිට නැත. තමන් සතු රිච්මන්ඩ් කාසල් මන්දිරය ඇතුළු දේපල රැසක් ආණ්ඩුවේ මහාභාරකාරවරයාට පැවරූ ආතර් බිරිද තවදුරටත් අවිවාකව සිටින්නේ නම් එතෙක් ඇයට මාසිකව රුපියල් 300.00ක මුදලක් ද පොල් ගෙඩි 250ක් ද යැවිය යුතු බවත් සඳහන් කර තිබිණි.
රිච්මන්ඩ් කාසල් මන්දිරය ඇතුළු දේපල රැසක් ලිව්වේ කාටද?
ආණ්ඩුවේ මහාභාරකාරවරයාට